b'\n_START_ARTICLE_\nFoo\n_START_PARAGRAPH_\nFoo je metasintakti\xc4\x8dna spremenljivka, ki se v ra\xc4\x8dunalni\xc5\xa1tvu pogosto uporablja za abstraktno predstavitev podatkov in se lahko uporabi za predstavitev katerega koli dela zapletenega sestava ali ideje, npr. podatkov, spremenljivk, funkcij, ukazov. Foo se pogosto kombinira z metaskladenjskima spremenljivkama bar in foobar. Beseda foo sicer nima nobenega pomena in je le pogosto uporabljena logi\xc4\x8dna reprezentacija, ki se uporablja podobno kot \xc4\x8drki x in y v algebri.\n_START_SECTION_\nZgled (psevdokoda)\n_START_PARAGRAPH_\nPredpostavimo dve funkciji: FOO in BAR_NEWLINE_ FOO kli\xc4\x8de funkcijo BAR _NEWLINE_ BAR vrne podatek BAZ_NEWLINE_Kadar se sklicujemo na ve\xc4\x8d kot eno abstraktno danost, se za drugo in tretjo danost uporabljajo izrazi bar in baz. Z drugimi besedami, izraz bar ka\xc5\xbee na obstoj primarne danosti foo itd.'